බස්නාහිර පළාත් සත්ත්ව නිෂ්පාදන හා සෞඛ්‍ය දෙපාර්තමේන්තු ප්‍රතිපාදන යටතේ දොඩන්ගොඩ පශු වෛද්‍ය කාර්යාලයේ මෙහෙයවීමෙන් දොඩන්ගොඩ පශු වෛද්‍ය නිලධාරී කොට්ඨාසයේ සත්ත්ව පාලන ක්‍ෂේත්‍රයේ ව්‍යාපෘති කීපයක් පසුගිය වර්ෂයේ දී ක්‍රියාත්මක විය.ඒ අනුව ගවමඩු 20ක් ඉදිකිරීමට කටයුතු කිරීම, උසස් ආරේ ගවයන් 7 දෙනෙක් ලබා දීම, උසස් ආරේ එළුවන් 15 දෙනෙක් ලබා දීමට කටයුතු කිරීම,එමෙන්ම ආර්ථික සංවර්ධන අමාත්‍යාංශ ප්‍රතිපාදන යටතේ දොඩන්ගොඩ ප්‍රාදේශීය ලේකම් කාර්යාලයේ මූලිකත්වයෙන් පසුගිය වර්ෂයේ පවුල් 225ක් සඳහා කුකුළු පැටවුන් 2250 දෙනෙක් ලබා දුන් අතර ඒ සම්බන්ධ සියලු කටයුතු හා පසු විපරම ද දොඩන්ගොඩ පශු වෛද්‍ය කාර්යාලය විසින් සිදු කරන ලදී.පසුගිය වර්ෂයේ විශේෂයෙන්ම දිවි නැඟුම වැඩසටහනට සමගාමීව ක්‍රියාත්මක වූ මෙම ව්‍යාපෘති සාර්ථක කර ගැනීමට දොඩන්ගොඩ පශු වෛද්‍ය කාර්යාලයේ පශු වෛද්‍ය නිලධාරිනිය, සත්ව සංවර්ධන උපදේශක නිලධාරීන් මහඟු දායකත්වයක් ලබා දී තිබුණි..